Αντώνιος Νταλαμάγκας

## Αντώνιος Νταλαμάγκας
Ο Αντώνιος Νταλαμάγκας (Γοργόμυλος Πρέβεζας, 1940) είναι Αντιστράτηγος ε.α., Επίτιμος Διοικητής Α’ Σώματος Στρατού και συγγραφέας πολυάριθμων βιβλίων στρατιωτικής και επιστημονικής φύσης.

## Βιογραφικά στοιχεία
Γεννήθηκε στις 14 Νοεμβρίου 1940 στον Γοργόμυλο Πρέβεζας. Εισήλθε στη Σχολή Μονίμων Υπαξιωματικών πρώτος το 1956 και αποφοίτησε πρώτος από αυτήν το 1957. Εισήλθε μεταξύ των πρώτων στη Στρατιωτική Σχολή Ευελπίδων (1960), υπήρξε Αρχηγός στη Σχολή και αποφοίτησε πρώτος από τη Σχολή στους Ανθυπολοχαγούς της τάξεως 1963 καταταγείς στο Όπλο των Διαβιβάσεων του Στρατού Ξηράς. Αποφοίτησε πρώτος από όλα τα στρατιωτικά σχολεία του Όπλου των Διαβιβάσεων ήτοι Βασικό Ανθυπολοχαγών, Διοικητών Υπομονάδων, Διοικητών Μονάδων Διαβιβάσεων, τη ΣΤΗΑΔ (Σχολή Τηλεπικοινωνιών Ηλεκτρονικών Αξιωματικών Διαβιβάσεων επί δύο έτη 1968-1970 ως Ραδιοηλεκτρολόγος Α'), ενώ αποφοίτησε επίσης πρώτος από την Ανώτατη Σχολή Πολέμου και τη Σχολή Εθνικής Άμυνας . Πέραν των στρατιωτικών σχολών είναι διπλωματούχος πολιτικός μηχανικός του Εθνικού Μετσόβιου Πολυτεχνείου, πτυχιούχος μαθηματικός του ΕΚΠΑ και αριστούχος Διδάκτωρ Θετικών Επιστημών του Πανεπιστημίου Ιωαννίνων. 'Ελαβε Ηθική Αμοιβή από τον Αρχηγό του ΓΕΣ Ευθύμιο Καραγιάννη για τις τιμητικές θέσεις στις Στρατιωτικές Σχολές (πρώτος αποφοιτήσας στη ΣΣΕ και ΑΣΠ) και την άριστη αποφοίτησή του από τα ΑΕΙ της χώρας, χωρίς να επιβαρύνει τη στρατιωτική υπηρεσία, ανταποκρινόμενος πλήρως στις υπηρεσιακές στρατιωτικές του υποχρεώσεις. 

Διετέλεσε Διοικητής όλων των κλιμακίων διοικήσεων του Όπλου των Διαβιβάσεων, ήτοι Διμοιρίτης, Διοικητής Λόχου Διαβιβάσεων Συνταγμάτων Πεζικού επί αρκετά έτη (στο 24ο Σύνταγμα Πεζικού στα Ιωάννινα και στο 31ο Σύνταγμα Πεζικού στην Ορεστιάδα Έβρου, όπου παράλληλα διετέλεσε Διευθυντής Ραδιοφωνικού Σταθμού Ορεστιάδας), Διοικητής 492 Τάγματος Διαβιβάσεων, Διοικητής των Σχολών Διαβιβάσεων, ήτοι της Σχολής Αξιωματικών Κέντρου Εκπαιδεύσεως Διαβιβάσεων και της Σχολής Τηλεπικοινωνιών Ηλεκτρονικών Αξιωματικών Διαβιβάσεων (ΣΤΗΑΔ) κατά την περίοδο 1988-1990. Υπηρέτησε στην ΥΕΝΕΔ, στην ΕΥΠ και σε πλείστες επιτελικές θέσεις του ΓΕΕΘΑ και ΓΕΣ. Διετέλεσε Επιτελής στην NACISA του ΝΑΤΟ στις Βρυξέλλες Βελγίου (1983-1986) σε θέματα Επικοινωνιών και Πληροφοριών του ΝΑΤΟ ενώ από το 1990 μέχρι το 1993 υπήρξε Στρατιωτικός Σύμβουλος του Υπουργείου Εξωτερικών στο ΝΑΤΟ για θέματα μειώσεων εξοπλισμών (ΝΑΤΟ και πρώην Σοβιετικής Ένωσης) καθώς και Αναπληρωτής ΣΑ/ΣΕΒΑΣ της Ελλάδας στο ΝΑΤΟ με τον βαθμό του Ταξιάρχου. Προήχθη σε Υποστράτηγο και ανέλαβε από τις αρχές του 1994 Διοικητής της VIIIης Μεραρχίας Πεζικού. Τον Μάρτιο του 1996, προήχθη σε Αντιστράτηγο και ανέλαβε Β’ Υπαρχηγός ΓΕΣ μέχρι τον Μάρτιο του 1997 όπου τοποθετήθηκε Διοικητής του Α’ Σώματος Στρατού στην Κοζάνη μέχρι τον Μάρτιο του 1998, απ’ όπου αποστρατεύθηκε ως Επίτιμος Διοικητής Α’ ΣΣ. Έχει τιμηθεί με όλα τα παράσημα, μετάλλια και διαμνημονεύσεις που προβλέπονται από τις θέσεις που υπηρέτησε, καθώς επίσης και με επαίνους για τις πρώτες επιδόσεις στα Σχολεία και Σχολές από τα οποία αποφοίτησε. Είναι συγγραφέας πολλών ιστορικών και επιστημονικών συγγραμμάτων καθώς και πολυάριθμων άρθρων επιστημονικού και στρατιωτικού ενδιαφέροντος.

## Βιβλία που έχει συγγράψει

### Α. Βιβλία γενικού περιεχομένου

#  *Ήπειρος: Παρελθόν, Παρόν και μέλλον*, Αθήνα, Εκδόσεις Κουλτούρα, 2002
#  *O Γοργόμυλος (Μολιανά) και η Περιοχή Ξηροβουνίου-Ηπείρου στο Χώρο και τον Χρόνο:  ιστορία, τοπογραφία, ζωή, παράδοση,* Αθήνα, Έκδοση Αδελφότητας Γοργομυλιωτών, 2003
#   *Ανατολικό Ζήτημα και Ελλάδα*, Αθήνα, Εκδόσεις Νέα Θέσις, 2004 (ISBN 960-7076-42-7)
#  *Παναγία Αγιοσπηλιώτισσα Γοργομύλου-Πρεβέζης,* Αθήνα, Έκδοση Αδελφότητας Γοργομυλιωτών, 2004
#  *Τα 200 χρόνια του Ιερού Ναού Αγίων Αποστόλων Γοργομύλου-Πρέβεζας,* Αθήνα, Έκδοση Αδελφότητας Γοργομυλιωτών, 2008
#  *Τα Βομπλιανά (Μολιανά) και το Κάστρο τους κατά την εποχή του Δεσποτάτου της Ηπείρου,* Αθήνα, Έκδοση Αδελφότητας Γοργομυλιωτών, 2010
#  *Εθνική Αντίσταση (1941-1945)-Τουρκοτσάμηδες Θεσπρωτίας (Αλβανοτσάμηδες Μουσουλμάνοι) - Μάχες Αγίων Θεοδώρων και Μενίνας Θεσπρωτίας,* Αθήνα, Εκδόσεις Πελασγός, 2019 (ISBN 978-960-522-538-4)
#   *Αλησμόνητες Πατρίδες του Ελληνισμού (Πατρίδες της Καρδιάς μας),* Αθήνα, Εκδόσεις Πελασγός, 2019 (ISBN 978-960-522-558-2)    
#  *Το Δεσποτάτο της Ηπείρου Και τα Ιόνια Νησιά Κατά την Περίοδο της Δυναστείας των Τόκκων,* Αθήνα, Εκδόσεις Κουλτούρα, 2019 (ISBN 9789608431744)
#  *Ηθικές Δυνάμεις και Χαρισματική Ηγεσία: Μέγιστος Παράγοντας Πολλαπλασιαστών Ισχύος στις Ένοπλες Δυνάμεις της Χώρας,* Αθήνα, Εκδόσεις Γενικού Επιτελείου Εθνικής Άμυνας, 2020
#  *Τα Μεγάλα Θαύματα της Ομόνοιας των Ελλήνων και τα Μεγάλα Δράματα της Διχόνοιας,* Αθήνα, Εκδόσεις Πελασγός, 2020 (ISBN 978-960-522-606-0)
#  *Οι Εθνικοί Σκοποί και η Μεγάλη Ιδέα του Ελληνισμού Διαχρονικά (Παρελθόν, Παρόν, Μέλλον),* Αθήνα, Εκδόσεις Πελασγός, 2022 (ISBN  9789605226862)
#  T*ο Μέλλον του Ελληνισμού,* Αθήνα, Εκδόσεις Πελασγός, 2022 (ISBN 9789605226527)
#  *Ο Χαρισματικός Ηγήτορας Χαράλαμπος Κατσιμήτρος*, Αθήνα, Εκδόσεις Πελασγός, 2023 (ISBN 978-960-522-703-6)
#  *Όχι ανοιχτές κερκόπορτες στους εχθρούς της Ελλάδας*, Αθήνα, Εκδόσεις Πελασγός, 2023 (ISBN 978-960-522-702-9)
# *Ο απελευθερωτής Ιωαννίνων Ιωάννης Βελισσαρίου*, Αθήνα, Εκδόσεις Πελασγός, 2024 (ISBN 9789605227289)
# Το ιστορικό και ηθικό χρέος-καθήκον των σύγχρονων Ελλήνων, Αθήνα, Εκδόσεις Πελασγός, 2025 (ISBN  978-960-522-758-6)
# Κωνσταντινούπολη και Μικρά Ασία. Ήταν, είναι και θα είναι η ψυχή του πανανθρώπινου Ελληνισμού, Αθήνα, Εκδόσεις Πελασγός, 2025 (ISBN 978-960-522-744-9)
# Οι παράλογες απαιτήσεις των Τούρκων στοχεύουν στην υποδούλωση του Ελληνισμού, Αθήνα, Εκδόσεις Πελασγός, 2025 (ISBN 978-960-522-743-2)
# Ο Αετός του Σουλίου Μάρκος Μπότσαρης, πρωτεργάτης της Επαναστάσεως του 1821 με τους ήρωες Σουλιώτες του, Αθήνα, Εκδόσεις Πελασγός, 2025 (ISBN 978-960-522-763-0)

### B. Βιβλία επιστημονικού περιεχομένου

# *Ασκήσεις Αναλυτικής Γεωμετρίας και Διανυσματικού Λογισμού με Περιληπτική Θεωρία αυτών*, Αθήνα, 1969
# *Ασκήσεις Ανωτέρων Μαθηματικών μετά Περιληπτικής Θεωρίας,* Αθήνα, 1977
#  *Ασκήσεις Μιγαδικών Συναρτήσεων με Περιληπτική Θεωρία,* Αθήνα, 1977
#  *Ασκήσεις Θεωρίας Ομάδων και Θεωρίας Αριθμών,* Αθήνα, 1979
#  *Θερμικές Τάσεις στα κυκλικά κωνικά κελύφη και επιρροή θερμοκρασιακών μεταβολών στα δυναμικά χαρακτηριστικά και στις περιοχές δυναμικής αστάθειας αυτών,* Διδακτορική Διατριβή, Σχολή Θετικών Επιστημών, Τμήμα Φυσικής, Πανεπιστήμιο Ιωαννίνων, Ιωάννινα, 1981 (DOI 10.12681/eadd/2710)
#  *Ηλεκτρομαγνητικός Παλμός (Electromagnetic Pulse),* Σχολή Τηλεπικοινωνιών Ηλεκτρονικών Αξιωματικών Διαβιβάσεων, Αθήνα, 1989
#  *Ηλεκτρομαγνητική Παρεμβολή (Electromagnetic Interference),* Σχολή Τηλεπικοινωνιών Ηλεκτρονικών Αξιωματικών Διαβιβάσεων, Αθήνα, 1989

## Προσωπική ζωή
Είναι νυμφευμένος με την καθηγήτρια φιλόλογο Βασιλική Κωστούλα, έχει τρία παιδιά (την Μαριάννα, Ιατρό Βιοπαθολόγο Καθηγήτρια Ιατρικής Σχολής στο ΕΚΠΑ, τον Γεώργιο, Ηλεκτρολόγο Μηχανικό και Μηχανικό Η/Υ ΕΜΠ, και την Ιουλία, δικηγόρο, απόφοιτη της Νομικής Σχολής του ΕΚΠΑ) και πέντε εγγόνια. Ομιλεί την αγγλική και γαλλική γλώσσα.

## Παραπομπές


Κατηγορία:Έλληνες στρατιωτικοί
Κατηγορία:Έλληνες συγγραφείς του 20ού αιώνα